21617 



02016392912000008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1639 


29 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ειδικής υπηρεσίας στο Υπουργείο Εθνικής 
Οικονομίας με τίτλο «Αρχή Πληρωμής του ΚΠΣ, των 
κοινοτικών πρωτοβουλιών και του Ταμείου Συνο¬ 


χής» . 1 

Τροποποίηση της 32576/Β. 1282/9.10.1997 Κοινής 

Υπουργικής Απόφασης. 2 

Ανάθεση διενέργειας φορολογικού ελέγχου. 3 

Τροποποίηση της απόφασης συγκρότησης του Τρή¬ 
ματος Κατασκευώντου Συμβουλίου Δημοσίων Έρ¬ 
γων . 4 

Έγκριση καταστατικού του Παραθεριστικού Οικοδο¬ 
μικού Συνεταιρισμού Υπαλλήλων Δ.Ο.Υ. Ανατολι¬ 
κής Κρήτης Συν. ΠΈ. 5 

Σύσταση στο Υπουργείο Γεωργίας ειδικής Υπηρεσίας 
με τίτλο «Υπηρεσία Διαχείρισης Επιχειρησιακού 

Προγράμματος “Αλιεία”. 6 

Πλήρωση θέσεως Υποδιευθυντή Σπουδών στην Εθνι¬ 
κή Σχολή Δικαστών. 7 

Ένταξη ομογενών και αλλοδαπών στα σωματεία της 
Ελληνικής Ομοσπονδίας Άρσης Βαρών και συμμε¬ 
τοχή τους στα Ελληνικά Πρωταθλήματα και στους 

αγώνες κυπέλλου. 8 

Μερική ανάκληση της 1148/23.1.2000 Υφυπουργού 
Πολιτισμού. 9 


ΑΠΟΦΑΣΕΙ Σ 

Αριθ. 43491 ΔΙΟΕ789 (1) 

Σύσταση ειδικής υπηρεσίας στο Υπουργείο Εθνικής Οι¬ 
κονομίας με τίτλο «Αρχή Πληρωμής του ΚΠΣ, των κοι¬ 
νοτικών πρωτοβουλιών και του Ταμείου Συνοχής». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Ατού Ν. 1558/85 «Κυ¬ 
βέρνηση και Κυβερνητικά Οργανα» (ΦΕΚ 137/Α') όπως 


συμπληρώθηκε με το άρθρο 27 του Ν. 2081/92 (ΦΕΚ 
154/Α') και τροποποιήθηκε με το άρθρο 1 παρ. 2α του Ν. 
2469/97 (ΦΕΚ38/Α'). 

2. Το Π.Δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α'/14.07.2000). 

3. Το Κανονισμό (ΕΚ) 1260/99 του Συμβουλίου της 
21.6.1999. 

4. Το Νόμο 2860/2000 (ΦΕΚ 251/14.11.2000) και ειδικό¬ 
τερα το άρθρο ΙΟκαιτα άρθρα 8,9,19και20. 

5. Το ΚΠΣ 2000-2006 το οποίο υποβλήθηκε στην Επι¬ 
τροπή ΕΚ. 

6. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπιστεί από πι¬ 
στώσεις του προϋπολογισμού δημοσίων, αποφασίζουμε: 

Άρθρο 1 

Σύσταση Ειδικής Υπηρεσίας 

Στο Υπουργείο Εθνικής Οικονομίας συνιστάται ειδική 
υπηρεσία με τίτλο «Αρχή Πληρωμής του ΚΠΣ, των κοινο¬ 
τικών πρωτοβουλιών και του Ταμείου Συνοχής» και υπά¬ 
γεται στον Γ ενικό Γ ραμματέα Επενδύσεων και Ανάπτυξης 
του Υπουργείου Εθνικής Οικονομίας. 

Σκοπός της ειδικής υπηρεσίας είναι η άσκηση των αρ¬ 
μοδιοτήτων του άρθρου 8 του Ν. 2860/2000. 

Άρθρο 2 

Διάρθρωση της Αρχής Πληρωμής 

Η Αρχή Πληρωμής διαρθρώνεται ως εξής: 

Μονάδα Α' Χρηματοδοτικών Ροών 

Μονάδα Β' Ελέγχου 

Μονάδα Γ' Τεχνικής και Διοικητικής Υποστήριξης 

Άρθρο 3 

Αρμοδιότητες της Αρχής Πληρωμής 

Οι αρμοδιότητες της Αρχής Πληρωμής περιγράφονται 
στο άρθρο 8 του Ν. 2860/2000 και κατανέμονται μεταξύ 
των μονάδων της ως εξής: 

Μονάδα Α' Χρηματοδοτικών Ροών 

1. Καταρτίζει και υποβάλλει στην Επιτροπή ΕΚ τις αιτή¬ 
σεις πληρωμών και σε συνεργασία με τις διαχειριστικές 
αρχές των επιχειρησιακών προγραμμάτων τις πιστοποιή¬ 
σεις και βεβαιώσεις που απαιτούνται για την είσπραξη της 
συμμετοχής των διαρθρωτικών ταμείων και του Ταμείου 
Συνοχής και παρακολουθεί την πορεία τους. 

2. Μεριμνά για την έκδοση οδηγιών και κατευθύνσεων 

προς τις διαχειριστικές αρχές και τους τελικούς δικαιού¬ 
χους. 

3. Παρακολουθεί την πρόοδο και τις προβλέψεις των 
πληρωμών των πράξεων και επεξεργάζεται προβλέψεις 
εκταμιεύσεων από τα διαρθρωτικά Ταμεία και το Ταμείο 
Συνοχής και τα υποβάλλει στην Επιτροπή ΕΚ. 

4. Συνεργάζεται με την Διαχειριστική Αρχή του ΚΠΣ για 
τη λειτουργία του ολοκληρωμένου πληροφοριακού συ¬ 
στήματος (ΟΠΣ) όσον αφορά την επεξεργασία των στοι¬ 
χείων που χρησιμοποιούνται για τις Δηλώσεις - Βεβαιώ¬ 
σεις προς την Επιτροπή ΕΚ. 

5. Παρακολουθεί τις εισπράξεις από τα διαρθρωτικά 
Ταμεία και το Ταμείο Συνοχής, προσδιορίζει τους δικαι¬ 
ούχους και ενημερώνει το Υπουργείο Οικονομικών - Γενι¬ 
κό Λογιστήριο του Κράτους για την απόδοση των αντί¬ 
στοιχων ποσών από τους λογαριασμούς που τηρούνται 
στην Τράπεζα της Ελλάδος. 

6. Μεριμνά για την απόδοση στους τελικούς δικαιού¬ 
χους των ποσών που δικαιούνται και εξασφαλίζει ότι 
πραγματοποιείται στο ακέραιο, το συντομότερο δυνατό 
και εισηγείται μέτρα για τη βελτίωση του συστήματος 
χρηματοδοτικών ροών. Στα πλαίσια αυτά παρακολουθεί 
την πορεία εκτέλεσης του Προϋπολογισμού Δημοσίων 
Επενδύσεων (ΠΔΕ) όσον αφορά την απόδοση μέσω αυ¬ 
τού των πιστώσεων των διαρθρωτικών Ταμείων και του 
Ταμείου Συνοχής και εισηγείται μέτρα για την αποτελε¬ 
σματική λειτουργία του. 

7. Παρακολουθεί τηντήρηση των υποχρεώσεων των τε¬ 
λικών δικαιούχων όσον αφορά την τήρηση λογαριασμών 
κατά χρηματοδοτούμενη πράξη και των λογιστικών απει¬ 
κονίσεων των αντίστοιχων δαπανών και εισηγείται μέτρα 
για την εξασφάλιση της διαφάνειάς τους. 

Μονάδα Β' Ελέγχου 

1. Προτείνει την μεθοδολογία και την συγκρότηση των 
ελεγκτικών ομάδων σύμφωνα με τον προγραμματισμό 
που έχει εγκριθεί ή την ανάθεση σε ελεγκτική Εταιρεία 
ελεγκτικού έργου σε ειδικές περιπτώσεις. 

2. Διενεργεί ελέγχους διασταύρωσης των στοιχείων 
πληρωμών που καταχωρούνται στο ΟΠΣ με τα στοιχεία 
πληρωμών του ΠΔΕ ή/και των τελικών δικαιούχων και συ¬ 
νεργάζεται με τις διαχειριστικές αρχές για την επιβεβαίω¬ 
σή τους. 

3. Διενεργεί ελέγχους στις διαχειριστικές αρχές των 
επιχειρησιακών προγραμμάτων όσον αφορά την ορθή 
λειτουργία του συστήματος διαχείρισης και ελέγχου και 
γενικότερα την άσκηση των αρμοδιοτήτων και καθηκό¬ 
ντων τους. 

4. Διενεργεί ελέγχους στους τελικούς δικαιούχους και 
επιτόπιους ελέγχους στις πράξεις που χρηματοδοτού¬ 
νται από τα διαρθρωτικά Ταμεία και το Ταμείο Συνοχής. 

5. Μεριμνά για την λήψη των απαραίτητων διορθωτικών 
μέτρων από τους αρμόδιους φορείς ή την εφαρμογή των 
παραγράφων 4 και 5 του άρθρου 9 του Ν.2860/2000 με 
βάση τα πορίσματα των ελέγχων. 

6. Συντάσσει εκθέσεις ελέγχου και μεριμνά για την κα¬ 
ταχώριση των πορισμάτων ελέγχων στο ΟΠΣ και την κοι¬ 
νοποίησή τους στην Επιτροπή Δημοσιονομικού Ελέγχου 
(Ε.Δ.ΕΛ.) και τον τελικό δικαιούχο. 

7. Υποστηρίζει, παρέχει τα αναγκαία μέσα και παρακο¬ 
λουθεί τους ελέγχους που διενεργούνται από τα όργανα 
της Ευρωπαϊκής Ένωσης και μεριμνά για την λήψη όλων 


των απαραίτητων μέτρων από τους αρμόδιους φορείς με 
βάση τα συμπεράσματά τους. Επεξεργάζεται και προτεί¬ 
νει ελεγκτικά πρότυπα καθώς και εκπονεί αναλύσεις κιν¬ 
δύνου. Επεξεργάζεται και προτείνει σε συνεργασία με τις 
άλλες μονάδες τον προγραμματισμό ελέγχων. 

8. Αξιολογεί τα συμπεράσματα των ελέγχων που διε- 
νεργούνται από τα ελεγκτικά όργανα της Ευρωπαϊκής 
Ένωσης, την Ε.Δ.ΕΛ., τις διαχειριστικές αρχές των επιχει¬ 
ρησιακών προγραμμάτων και τα λοιπά ελεγκτικά όργανα 
και εισηγείται όπου απαιτείται μέτρα για τη βελτίωση του 
συστήματος διαχείρισης και ελέγχου. 

9. Παρακολουθεί την πορεία εξέλιξης των θεμάτων που 
παραπέμφθηκαν με την διαδικασία του άρθρου 5 του Ν. 
2860/2000. 

10. Παρακολουθεί την εκτέλεση των διορθώσεων, κα¬ 
ταγράφει και εισηγείται μέτρα για την ολοκλήρωση των 
διαδικασιών επιβολής τους. 

Μονάδα Γ Τεχνικής και Διοικητικής υποστήριξης 

1. Μεριμνά για την κατάρτιση του προγράμματος ενερ¬ 
γειών τεχνικής βοήθειας-στήριξης σε συνεργασία με τις 
άλλες μονάδες και υποστηρίζει το έργο τους στην εκτέ¬ 
λεση των ενεργειών αυτών μετά την έγκρισή τους. Τηρεί 
τα οικονομικά και τεχνικά στοιχεία των ενεργειών αυτών. 

2. Οργανώνει και τηρεί βιβλιοθήκη εργαλείων, μελετών, 
στοιχείων και απαραίτητων βοηθημάτων για τις ανάγκες 
της Υπηρεσίας. 

3. Χειρίζεται τα θέματα προσωπικού και ειδικότερα τα 
διοικητικά, οικονομικά και τα θέματα οργάνωσης και εκ¬ 
παίδευσης. 

4. Τηρεί το πρωτόκολλο και το αρχείο της Υπηρεσίας, 
έχει την ευθύνη διακίνησης των εγγράφων, και την εν γέ- 
νει γραμματειακή υποστήριξη των μονάδων και του προ¬ 
σωπικού της. 

Άρθρο 4 

Στελέχωση της Αρχής Πληρωμής 

1. Η στελέχωση της Αρχής Πληρωμής γίνεται με προ¬ 
σωπικό, σύμφωνα με το άρθρο 7 παράγραφος 2 του Ν. 
2860/2000. 

2. Το προσωπικό της Αρχής Πληρωμής ανέρχεται σε 21 
άτομα, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 16 άτο¬ 
μα. 

Β. Κατηγορία Τεχνολογικής Εκπαίδευσης, 1 άτομο. 

Γ. Κατηγορία Δευτεροβάθμιας Εκπαίδευσης, 3 άτομα. 

Δ. Κατηγορία Υποχρεωτικής Εκπαίδευσης, 1 άτομο. 

Άρθρο 5 

Ορισμός προϊσταμένου της Αρχής Πληρωμής, 
ασκούντων καθήκοντα προϊσταμένου στις μονάδες της 
και αναπλήρωση προϊσταμένου της 

1. Ο Προϊστάμενος της Ειδικής Υπηρεσίας ορίζεται 
σύμφωνα με το άρθρο 7 του Ν. 2860/2000. 

2. Καθήκοντα προϊσταμένων των επί μέρους μονάδων 
της Αρχής Πληρωμής ασκούν υπάλληλοί της, οι οποίοι 
ορίζονται με απόφαση του Γενικού Γραμματέα Επενδύ¬ 
σεων και Ανάπτυξης, μετά από πρόταση του Προϊσταμέ¬ 
νου της Ειδικής Υπηρεσίας. Απόντος ή κωλυομένου του 
Προϊσταμένου της Αρχής Πληρωμής, αναπληρώνεται 
από υπάλληλο που υπάγεται στις διατάξεις του Ν. 
2683/1999 και ο οποίος ασκεί καθήκοντα προϊσταμένου 
μονάδοςτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθμ. 43407/Β. 2428 (2) 

Τροποποίηση της 32576/Β. 1282/9.10.1997 Κοινής 
Υπουργικής Απόφασης. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν.128/75 «περί τροποποιήσεως και συμπληρώσε- 
ως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Τον Ν. 1266/82 «περί οργάνων ασκήσεως της νομι¬ 
σματικής, πιστωτικής και συναλλαγματικής πολιτικής και 
άλλες διατάξεις». 

3. Την υπ’αριθμ.1648/Β.22/13.1.1994 Κοινή Απόφαση 
του Υπουργού Εθνικής Οικονομίας και Οικονομικών όπως 
τροποποιήθηκε και ισχύει. 

4. Την υπ’ αριθμ. 2003341/683/0025/17.2.1994 Απόφα¬ 
ση του Υπουργού Οικονομικών όπως ισχύει. 

5. Την υπ’ αριθμ. 14946/Β. 566/30.4.1996 Απόφαση των 
Υπουργών Εθνικής Οικονομίας και Οικονομικών. 

6. Την υπ’ αριθμ. 32576/Β. 1282/9.10.1997 (ΦΕΚ. 922/ 
Β/17.10.1997) ΚΥΑ Υπουργών Εθνικής Οικονομίας και Οι¬ 
κονομικών. 

7. Την ανάγκη υποβοήθησης των Επιχειρήσεων Νομών 
Ξάνθης, Ροδόπης και Έβρου που αντιμετωπίζουν προ¬ 
βλήματα ρευστότητας, αποφασίζουμε: 

Παρατείνουμε το χρονικό διάστημα για το οποίο παρέ¬ 
χεται η επιδότηση στα ενήμερα υπόλοιπα των δανείων κί¬ 
νησης που έχουν ήδη δοθεί σύμφωνα με τις διατάξεις της 
υπ’ αριθμ. 32576/Β' 1282/9.10.1997 Κοινής Υπουργικής 
Απόφασης του Υπουργού Εθνικής Οικονομίας και Οικο- 
νο μικών μέχρι την31.12.2001. 

Η παρούσατροποποίηση δεν ισχύει γιατις επιχειρήσεις 
οι οποίες θα εντάξουν τις οφειλές τους από δάνεια κεφα¬ 
λαίων κίνησης με βάση την υπ’ αριθμ. 32576/Β' 
1282/9.10.1997 ΚΥΑ στις διατάξεις της υπ’ αριθμ. 
35913/Β' 2043/24.10.2000 ΚΥΑ. 

Για τα νέα κεφάλαια κίνησης με βάση την παράγραφο 5 
της υπ’ αριθμ. 35913/Β' 2043/24.10.2000 ΚΥΑ δεν θα πα¬ 
ρέχεται επιδότηση. 

Κατά τα λοιπά ισχύει η υπ’ αριθμ. 1648/Β' 22/13.1.1994 
ΚΥΑ, όπως τροποποιήθηκε μέχρι σήμερα και ισχύει. 

Η δαπάνη που προκαλείται από τις διατάξεις της πα¬ 
ρούσας απόφασης το ύψος της οποίας δεν είναι δυνατόν 
να προσδιορισθεί, θα βαρύνει το λογαριασμό του Ν. 
128/75, ο οποίος δημιουργείται από την παρακράτηση επί 
των χορηγήσεων των Τραπεζών με σκοπό την επιδότηση 
επιτοκίων δανείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2000 

ΟΥΠΟΥΡΓΟΣ 

Γ. ΠΑΠΑΝΤΩΝΙΟΥ 


Αριθ. 1106314/9128/ΔΕ-Β (3) 

Ανάθεση διενέργειας φορολογικού ελέγχου 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου 3 του Ν. 
2343/95 (ΦΕΚ Α' 211) με τις οποίες συστήθηκαν στο 
Υπουργείο Οικονομικών, υπηρεσίες φορολογικού ελέγ¬ 
χου μετοντίτλο «Ελεγκτικά Κέντρα» (ΕΘ.Ε.Κ. και Π.Ε.Κ.) 

2. Τις διατάξεις της παρ.2 του άρθρου 3 του Ν. 2343/95 
όπως ισχύει μετά την τροποποίησή του με την παρ.9 του 
άρθρου 20 του Ν. 2753/99 με τις οποίες καθορίζεται η διά¬ 
κριση αρμοδιότητας τακτικού (οριστικού) φορολογικού 
ελέγχου με βάση τα ακαθάριστα έσοδα. 

3. Τιςδιατάξειςτου Π.Δ. 280/97 (ΦΕΚΑ203), μετο οποίο 
καθορίστηκε το οργανωτικό πλαίσιο των Ελεγκτικών Κέ¬ 
ντρων. 

4. Τις διατάξεις της περ. γ'της παρ.4 του άρθρου 3 του Ν. 
2343/95, όπως ισχύει μετά την τροποποίησή του με την 
παρ.10 του άρθρου 20 του Ν. 2753/99, με την οποία με 
αποφάσεις του Υπουργού Οικονομικών μπορεί να επε- 
κτείνεται η αρμοδιότητα των Ελεγκτικών Κέντρων και στην 
έκδοση των φύλλων ελέγχου, των πράξεων προσδιορι¬ 
σμού του φόρου και των λοιπών καταλογιστικών πράξεων 
και στην περαιτέρω διαδικασία επίλυσης των σχετικών φο¬ 
ρολογικών διαφορών, καθώς και τη βεβαίωση των κατα¬ 
λογισμένων διαφορών φόρων, πρόσθετων φόρων, προ- 
σαυξήσεων, τελών, εισφορών και προστίμων, με τη σύ¬ 
νταξη και αποστολή στις αρμόδιες Δ.Ο.Υ. των οικείων 
χρηματικών καταλόγων, κατά τις ισχύουσες διατάξεις. 

5. Τις διατάξεις της περ. δ'τηςπαρ. 4 του άρθρου 3 του 
Ν. 2343/95, όπως προστέθηκε μετηνπαρ. 10. του άρθρου 
20 του Ν. 2753/1999, με την οποία με αποφάσεις του 
Υπουργού Οικονομικών είναι δυνατόν να ανατίθεται στα 
Ελεγκτικά Κέντρα η διενέργεια τακτικού (οριστικού) φο¬ 
ρολογικού ελέγχου και υποθέσεων επιτηδευματιών και 
φορολογουμένων γενικά, ανεξάρτητα της καθ’ ύλην και 
τόπον αρμοδιότητάς τους, οι οποίες παρουσιάζουν ση¬ 
μαντικό φορολογικό ενδιαφέρον ή σχετίζονται με υποθέ¬ 
σεις της αρμοδιότητάς τους και απαιτούν τη διεξαγωγή 
ενιαίου φορολογικού ελέγχου ή δεν μπορούν να ελεγ¬ 
χθούν από την αρμόδια φορολογική αρχή. 

6. Τις διατάξεις της παρ.17 του άρθρου 3 του Ν. 
2343/1995 όπως προστέθηκε με την παρ. 12 του άρθρου 
20 του Ν. 2753/1999 με την οποία ορίζεται ότι κατά την 
άσκηση των καθηκόντων τους, οι Προϊστάμενοι των ελε¬ 
γκτικών Κέντρων εξομοιώνονται με τον Προϊστάμενο της 
Δ.Ο.Υ. 

7. Τις διατάξεις των 1057037/1181/Α0006/ΠΟΛ. 1150/ 

12.5.98 (ΦΕΚ 486 τ.Β'/20.5.98) και 1089529/1366/Α0006/ 

28.7.98 (ΦΕΚ84τ.Β'/12.8.98) αποφάσεων του Υπουργού 
Οικονομικών, με τις οποίες ανατίθεται ο φορολογικός 
έλεγχος υποθέσεων επιχειρήσεων που τηρούν βιβλία 
Γ’κατηγορίαςτου Κ.Β.Σ., χωρικής αρμοδιότητας Δ.Ο.Υ. Β' 
Τάξεως στις Δ.Ο.Υ. Α' Τάξεως. 

8. Την αριθμ. 1039386/441/Α0006/21.4.2000 (ΦΕΚ Β' 
57/21.4.2000) κοινή απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

9. Την σχετική αλληλογραφία, που έχει περιέλθει στη 
Δ/νση Ελέγχου από τις αρμόδιες Δ.Ο.Υ. και από την αρ¬ 
μόδια Οικονομική Επιθεώρηση για τον έλεγχο των επιχει- 

ρήσεων - φορολογούμενων φυσικών ή νομικών προσώ¬ 
πων. 

α) ΓΩΓΟΣ ΓΕΩΡΓΙΟΣ ΤΟΥ ΚΥΡΙΑΚΟΥ, Λογιστής αρμό¬ 
δια Δ.Ο.Υ. Καλαμαριάς Θεσ/κης και ΜΙΓΓΙΡΗ ΓΩΓΟΥ ΠΑ¬ 
ΡΑΣΚΕΥΗ συζ. Γ. ΓΩΓΟΥ. 

β) Κ. ΑΦΕΝΤΟΥΛΙΔΗΣ-Ν.ΓΟΡΙΔΑΡΗΣ ΕΠΕ αρμόδια 
Δ.Ο.Υ. Δ' Θεσ/νίκης. 

γ) ΔΗΜΗΤΡΙΟΣ ΕΥΑΓ. ΖΑΜΑΝΗΣ αρμόδια Δ.Ο.Υ. Δ' 
Θεσ/νίκης. 

δ) Ε. ΒΑΖΑΚΑΣ & ΣΙΑ Ο.Ε. λογιστικά φορολογικά αρμό¬ 
δια Δ.Ο.Υ. Καλαμαριά Θεσ/νίκης, από την οποία προκύ¬ 
πτει η ανάγκη διεξαγωγής ενιαίου φορολογικού ελέγχου, 
αποφασίζουμε: 

Α. Αναθέτουμε στον Προϊστάμενο του Π.Ε.Κ. Θεσ/νίκης 
τη διενέργεια τακτικού (οριστικού) φορολογικού ελέγχου 
όλων των ανέλεγκτων χρήσεων, σύμφωνα με τις ισχύου- 
σες διατάξεις, των παρακάτω υποθέσεων ως εξής: 

1. ΓΩΓΟΣ ΓΕΩΡΓΙΟΣ ΤΟΥ ΚΥΡΙΑΚΟΥ, Α.Φ.Μ. 
023983764. 

Λογιστικές εργασίες, Παπάγου 55 Καλαμαριά Θεσ/κης 
και ΜΙΓΓΙΡΗ - ΓΩΓΟΥ ΠΑΡΑΣΚΕΥΗ συζ. ΓΕΩΡΓΙΟΥ ΓΩ¬ 
ΓΟΥ, Α.Φ.Μ. 046427688. 

2. Κ. ΑΦΕΝΤΟΥΛΙΔΗΣ-Ν.ΓΟΡΙΔΑΡΗΣ ΕΠΕ, Α.Φ.Μ. 
095635826 ΡαεΙ Ροοά - Καφετέρια, Αγίας Σοφίας 40-42 
Θεσ/νίκη. 

3. ΖΑΜΑΝΗΣ ΔΗΜΗΤΡΙΟΣ ΤΟΥ ΕΥΑΓΓΕΛΟΥ, Α.Φ.Μ. 
020966381 Αγίας Σοφίας 40 Θεσ/νίκη. 

4. Ε. ΒΑΖΑΚΑΣ & ΣΙΑ Ο.Ε. Α.Φ.Μ. 084073475 λογιστικά - 
φορολογικά Κ. Γκόνη 4 Θεσ/νίκη. 

Β. Στο παραπάνω Ελεγκτικό Κέντρο ανατίθεται η έκδο¬ 
ση των φύλλων ελέγχου, των πράξεων προσδιορισμού 
του φόρου και των λοιπών καταλογιστικών πράξεων και η 
περαιτέρω διαδικασία επίλυσης των σχετικών φορολογι¬ 
κών διαφορών, καθώς και η βεβαίωση των καταλογιζομέ- 
νων διαφορών φόρων, πρόσθετων φόρων, προσαυξήσε- 
ων, τελών, εισφορών και προστίμων με τη σύνταξη και 
αποστολή στις αρμόδιες Δ.Ο.Υ. των οικείων χρηματικών 
καταλόγων κατά τις ισχύουσες διατάξεις. 

Γ. Η απόφαση αυτή, που δενπροκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβέρνησης. 

Αθήνα 22 Δεκεμβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθμ. 17α/149/3/Φ.2.5 (4) 

Τροποποίηση της απόφασης συγκρότησης του Τμήμα¬ 
τος Κατασκευών του Συμβουλίου Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 29 και 30 του Π.Δ. 69/1988 
«Οργανισμός της Γενικής Γραμματείας Δημοσίων Έρ¬ 
γων» (Α' 28). 

2. Τις διατάξεις του άρθρου 5 της κοινής απόφασης αρ. 
80855/5439/6.8.1992 των Υπουργών Προεδρίας της Κυ¬ 
βέρνησης, ΠΕΧΩΔΕ και του Υφυπουργού ΠΕΧΩΔΕ Πε¬ 
ριορισμός Συλλογικών Οργάνων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 573). 


3. Την απόφασή μας αριθμ. Δ17α/07/6/Φ.2.5/24.1.2000 
«Συγκρότηση του Τμήματος Κατασκευών του Συμβουλί¬ 
ου Δημοσίων Έργων»(Β' 74). 

4. Το έγγροφο αριθμ. Κ/317/27.10.2000 του Τμήματος 
Κατασκευών του Συμβουλίου Δημοσίων Έργων και το γε¬ 
γονός της αποχώρησης από την υπηρεσία λόγω συντα- 
ξιοδότησης του τακτικού μέλους του Συμβουλίου Κ. Φρυ¬ 
δά, αποφασίζουμε: 

1. Τροποιούμε την απόφασή μας αριθμ. Δ17α/07/ 
6/Φ.2.5/24.1.2000 (ΦΕΚΒ'74) στηνπαράγραφο Ιγ'αυτής, 
και ορίζουμε μέλος του Συμβουλίου τον Κρητικό Ευστά¬ 
θιο, υπάλληλο του κλάδου ΠΕ Πολ. Μηχανικών με βαθμό 
Α'της Γ ενικής Γ ραμματείας Δημοσίων Έργων, σε αντικα¬ 
τάσταση του Φρυδά Κωνσταντίνου, ο οποίος αποχώρησε 
απάτην υπηρεσία. Αναπληρώτριατου Ε. Κρητικού ορίζε¬ 
ται η Καλκατζή Αγγελική, υπάλληλος του κλάδου ΠΕ Πολ. 
Μηχ. με βαθμό Α' της ΓΓΔΕ. 

2. Κατά τα λοιπά εξακολουθεί να ισχύει η απόφασή μας 
αριθμ. Δ17α/07/6/Φ.2.5/24.1.2000. 

Η απόφαση αυτή να δημοσιευτεί οτην Εφημερίδα της 
Κυβερνήσεως. 

Αθήνα, 19 Δεκεμβρίου 2000 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-♦- 

Αριθμ. 87295/851 (5) 

Έγκριση καταστατικού του Παραθεριστικού Οικοδομι¬ 
κού Συνεταιρισμού Υπαλλήλων Δ.Ο.Υ. Ανατολικής 
Κρήτης Συν. ΠΈ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την με αρ. οικ. 103326/1281/15.12.1996 (ΦΕΚ 
1126/Β /96) απόφαση του Υπουργού ΠΕ.ΧΩ.Δ.Ε. για «Με¬ 
ταβίβαση αρμοδιοτήτων του υπουργού ΠΕ.ΧΩ.Δ.Ε. στον 
Γενικό Γραμματέα, στους Γεν. Διευθυντές και στους 
Προϊσταμένους Δ/νσεων και Τμημάτων του 
Υ.ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικότερα το άρθρο 42. 

3. Το Π.Δ. 93/87 (ΦΕΚ 52Α/16.4.87) «Αναμόρφωση και 
ενοποίηση της νομοθεσίας για τους Οικοδομικούς Συνε¬ 
ταιρισμούς, τρόπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων Οικοδομικών Συ¬ 
νεταιρισμών», όπως ισχύει σήμερα. 

4. Το με αρ. πρωτ.3660/11.7.2000 έγγραφο του Δήμου 
Γουβών (αρ. πρωτ. ΥΠΕΧΩΔΕ 85459/5.9.00) με το οποίο 
διαβιβάστηκε το καταστατικό του ΠΑΡΑΘΕΡΙΣΤΙΚΟΥ ΟΙ¬ 
ΚΟΔΟΜΙΚΟΥ ΣΥΝΕΤΑΙΡΙΣΜΟΥ ΥΠΑΛΛΗΛΩΝ Δ. Ο. Υ.ΑΝΑ- 
ΤΟΛΙΚΗΣ ΚΡΗΤΗΣ ΣΥΝ.Π.Ε.» συνοδευόμενο από όλα τα 
προβλεπόμενα από τις διατάξεις του Π.Δ. 93/87 στοιχεία. 

5. Την υπ’ αρ. πρωτ. 5652/1817/29.2.2000 γνωμοδότηση 
της Δ/νσης Πολεοδομικού Σχεδιασμού του Υ.ΠΕ.ΧΩ.Δ.Ε. 
με την οποία εγκρίνεται η έκθεση σκοπιμότητας και του εν 
λόγω Οικοδομικού Συνεταιρισμού. 

6. Τις υπ’ αριθμ. 7/1997 και 122/2000 αποφάσεις του 
Κοινοτικού Συμβουλίου της Κοινοτ. Ελιάς Νομού Ηρα¬ 
κλείου και Δημοτικού Συμβουλίου του Δήμου Γουβών Ν. 

Ηρακλείου Κρήτης αντίστοιχα, που αφορούν γνωμοδότη¬ 
ση για τη σύσταση του προαναφερόμενου Παραθεριστι- 
κού Οικοδομικού Συνεταιρισμού. 

7. Τα λοιπά δικαιολογητικά που περιέχονται στον πιο 
πάνω φάκελλο. 

8. Τις διατάξεις του άρθρου 29Ατου Ν. 1558/85 όπως 
τροποποιήθηκε με το άρθρο 27 του Ν. 2081/92 (ΦΕΚ 154 
Α') και το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Εγκρίνουμε όπως διορθώθηκε το από 28.1.1994 
καταστατικό του ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ 
ΣΥΝ/ΣΜΟΥ ΥΠΑΛΛΗΛΩΝ Δ.Ο.Υ. ΑΝΑΤΟΛΙΚΗΣ ΚΡΗΤΗΣ 
ΣΥΝ.Π.Ε., που έχει: 

ΕΔΡΑ: τον Δήμο Γουβών Ηρακλείου Κρήτης. 

ΣΚΟΠΟ: την εξασφάλιση για τα μέλη του παραθεριστι- 
κής κατοικίας. 

ΑΡΙΘΜΟ ΜΕΛΩΝ 304. 

ΑΡΙΘΜΟ ΜΕΡΙΔΩΝ 304. 

ΜΕΓΕΘΟΣ ΤΗΣ ΑΡΧΙΚΗΣ ΣΥΝ/ΚΗΣ ΜΕΡΙΔΑΣ 50.000 

δρχ. 

ΕΚΤΑΣΗ ΕΥΘΥΝΗΣ: μέχρι του ποσού της μερίδας. 

ΑΡΙΘΜΟ ΑΡΘΡΩΝ ΤΟΥ ΚΑΤΑΣΤΑΤΙΚΟΥ 45. 

και η έκταση επίτης οποίας προτίθεται να εκπληρώσειτο 
σκοπό του ο Συνεταιρισμός βρίσκεται στη γεωγραφική θέ¬ 
ση «Καρτεράς» της περιφέρειας του Δήμου Γουβών,Δη- 
μοτ. Διαμ/τος Εληάς,του Νομού Ηρακλείου Κρήτης. 

Με την απόφαση αυτή εγκρίνεται μόνο το καταστατικό 
του συνεταιρισμού σύμφωνα με τις διατάξεις του Π.Δ. 
93/87, ως αυτό ισχύει σήμερα. 

Η καταλληλότητα ή μη για πολεοδόμηση της έκτασης 
αυτής θα προκύψει από τις προτάσεις των Γ ενικών Πολε- 
οδομικών Σχεδίων, των Ζωνών Οικιστικού Ελέγχου ή των 
οποιωνδήποτε σχεδίων ρύθμισης των χρήσεων γης των 
ευρύτερων περιοχών, όπως προβλέπεται από την κείμενη 
πολεοδομική νομοθεσία, η από την απόφαση Υπουργού 
ΠΕ.ΧΩ.Δ.Ε. περί «Οικιστικής Καταλληλότητας» όπως αυ¬ 
τή προβλέπεται στο άρθρο 17τηςπαρ. 2του Π.Δ. 93/1987 
σε συνδυασμό με το άρθρο 24παρ. 18 Ν. 2508/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2000 

Με εντολή Υπουργού 
Η Διευθύντρια 

I. ΓΕΩΡΓΟΥΛΙΑ 

-♦- 

Αριθμ. 263857 (6) 

Σύσταση στο Υπουργείο Γεωργίας ειδικής Υπηρεσίας με 
τίτλο «Υπηρεσία Διαχείρισης Επιχειρησιακού Προ¬ 
γράμματος “Αλιεία”. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α") όπως συμπληρώθηκε 
με το άρθρο 27 του Ν. 2081/92 (ΦΕΚ 154/Α') και τροπο¬ 
ποιήθηκε με το άρθρο 1 παρ. 2α του Ν. 2469/97 (ΦΕΚ 
38/Α'). 


2. Τον Κανονισμό (ΕΚ) 1260/99 του Συμβουλίου της 
21.6.1999. 

3. Το Νόμο 2860/2000 (ΦΕΚ 251/14.11.2000) και ειδικό¬ 
τερα το άρθρο 7 και τα άρθρα 4,5 και 6. 

4. Το ΚΠΣ 2000-2006 και ειδικότερα το Επιχειρησιακό 
Πρόγραμμα «Αλιεία» το οποίο υποβλήθηκε στην Επιτρο¬ 
πή ΕΚ, την αρμοδιότητα Διαχείρισης και εφαρμογής του 
οποίου έχει το Υπουργείο Γεωργίας. 

5. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπιστεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Άρθρο 1 

Σύσταση Ειδικής Υπηρεσίας 

Στο Υπουργείο Γ εωργίας συνιστάται ειδική υπηρεσία με 
τίτλο «Υπηρεσία Διαχείρισης Επιχειρησιακού Προγράμ¬ 
ματος “Αλιεία”» και υπάγεται απ’ ευθείας στον Γενικό 
Γραμματέα Ζωικής και Αλιευτικής Παραγωγής, Κτηνια¬ 
τρικής, Γεωργικών Εφαρμογών και Έρευνας του Υπουρ¬ 
γείου Γεωργίας. 

Σκοπός της υπηρεσίας είναι η άσκηση των αρμοδιοτή¬ 
των που ορίζονται στο άρθρο 4 του Ν. 2860/2000. 

Άρθρο 2 

Διάρθρωση Υπηρεσίας Διαχείρισης Επιχειρησιακού 
Προγράμματος «Αλιεία» 

Η Υπηρεσία Διαχείρισης Επιχειρησιακού Προγράμμα¬ 
τος «Αλιεία» διαρθρώνεται σε (4) μονάδες: 

Μονάδα Α'Προγραμματισμού Ε.Π. και Αξιολόγησης 

Μονάδα Β' Παρακολούθησης και Διαχείρισης 

Μονάδα Γ' Ελέγχου 

Μονάδα Δ' Οργάνωσης - Υποστήριξης 

Άρθρο 3 

Αρμοδιότητες Υπηρεσίας Διαχείρισης Επιχειρησιακού 
Προγράμματος «Αλιεία» 

Οι αρμοδιότητες της Υπηρεσίας Διαχείρισης Επιχειρη¬ 
σιακού Προγράμματος «Αλιεία» περιγράφονται στο άρ¬ 
θρο 4 του Ν. 2860/2000 και κατανέμονται μεταξύ των μο¬ 
νάδων της ως εξής: 

Α. Μονάδα Α' Προγραμματισμού Ε.Π. και Αξιολόγησης 

1. Μεριμνά για τηνκατάρτιση του συμπληρώματος προ¬ 
γραμματισμού και τις προσαρμογές του μετά από συνερ¬ 
γασία με τις αρμόδιες υπηρεσίες και όργανα για τον προ¬ 
γραμματισμό και για την υποβολή του στην Επιτροπή Πα¬ 
ρακολούθησης του επιχειρησιακού προγράμματος. 
Επεξεργάζεται και εισηγείται τα κριτήρια ένταξης των 
πράξεων στα μέτρα του επιχειρησιακού προγράμματος. 

2. Συντάσσει την ετήσια και τελική έκθεση του επιχειρη¬ 
σιακού προγράμματος και μεριμνά για την υποβολή τους 
στην Επιτροπή Παρακολούθησης στη διαχειριστική αρχή 
του ΚΠΣ και τη διαβίβασή τους στην Επιτροπή ΕΚ. 

3. Οργανώνει και παρακολουθεί την ενδιάμεση αξιολό¬ 
γηση του επιχειρησιακού προγράμματος σε συνεργασία 
με τη διαχειριστική αρχή του ΚΠΣ. Επεξεργάζεται προτά¬ 
σεις για την αξιοποίηση των αποτελεσμάτων της ενδιάμε¬ 
σης αξιολόγησης. 

4. Οργανώνει και παρακολουθεί τη δημοσιότητα του 
επιχειρησιακού προγράμματος σε συνεργασία με τη δια¬ 
χειριστική αρχή του ΚΠΣ. 

5. Παρακολουθεί την πορεία εφαρμογής του επιχειρη¬ 
σιακού προγράμματος στα πλαίσια των κοινωνικοοικονο- 

μικών συνθηκών του τομέα, των τεθέντων στόχων και ει¬ 
δικότερα όσον αφορά τους ποσοτικοποιημένους δείκτες 
και των προοπτικών εξέλιξης και εισηγείται μέτρα αναθε¬ 
ώρησής του. Επίσης παρακολουθείτηνπρόοδο συναφών 
με το επιχειρησιακό πρόγραμμα έργων. 

6. Συνεργάζεται με τη διαχειριστική αρχή του ΚΠΣ, την 
Επιτροπή Παρακολούθησης του επιχειρησιακού προ¬ 
γράμματος και την Επιτροπή ΕΚ για την παροχή σε αυτές 
κάθε πληροφορίας που ζητείται στο πλαίσιο εφαρμογής 
του επιχειρησιακού προγράμματος. Επίσης μεριμνά για 
την εφαρμογή και εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για τη 
σωστή λειτουργία της διαχειριστικής αρχής. Επίσης συ¬ 
νεργάζεται με άλλες αρμόδιες υπηρεσίες και δημόσιους 
φορείς για θέματα του επιχειρησιακού προγράμματος. 

7. Μεριμνά για την επεξεργασία, εκπόνηση και εισήγη¬ 
ση των θεμάτων, σε συνεργασία με τις υπόλοιπες μονά¬ 
δες, στην επιτροπή παρακολούθησης του επιχειρησια¬ 
κού προγράμματος στα πλαίσια του κανονισμού λειτουρ¬ 
γίας της. 

8. Μεριμνά για την αποστολή στην Επιτροπή ΕΚ όλων 
των τυποποιημένων αρχείων (ίΐαΐίϋθε) που προβλέπονται 
για την ηλεκτρονική διασύνδεση με την Επιτροπή ΕΚ για 
το επιχειρησιακό πρόγραμμα στα πλαίσια του προγραμ¬ 
ματισμού. 

Β. Μονάδα Β' Παρακολούθησης και Διαχείρισης 

1. Μεριμνά για την εφαρμογή των διαδικασιών ένταξης 
των πράξεων στα μέτρα του επιχειρησιακού προγράμμα¬ 
τος και παρακολουθεί την πορεία εφαρμογής τους. Στο 
πλαίσιο αυτό: 

α) Μεριμνά για την ενημέρωση των κατηγοριών τελικών 
δικαιούχων που προβλέπονται στο συμπλήρωμα προ¬ 
γραμματισμού με βάση και τις οδηγίες της διαχειριστικής 
αρχής του ΚΠΣ. 

β) Συγκεντρώνει και ελέγχει την πληρότητα των στοιχεί¬ 
ων των προτάσεων που υποβάλλονται. 

γ) Αξιολογεί τις προτάσεις που υποβάλλονται, εφαρμό¬ 
ζοντας τα κριτήρια ένταξης των πράξεων στα μέτρα του 
επιχειρησιακού προγράμματος. 

δ) Μεριμνά για την έκδοση των αποφάσεων ένταξης των 
πράξεων στα μέτρα του επιχειρησιακού προγράμματος 
μετά την ολοκλήρωση της διαδικασίας διατύπωσης γνώ¬ 
μης της διαχειριστικής αρχής του ΚΠΣ και των αρμοδίων 
Υπουργείων. Για τα έργα που η εκτέλεσή τους διέπεται 
από Ν. 1418/84 εξετάζει και προτείνει τα στάδια εξέλιξης 
για τα οποία απαιτείται προέγκριση. 

ε) Συγκεντρώνει και ελέγχει τα στοιχεία παρακολούθη¬ 
σης εκτέλεσης των πράξεων (μηνιαία και τριμηνιαία δελ¬ 
τία παρακολούθησης) που υποβάλλουν οι τελικοί δικαι¬ 
ούχοι και μεριμνά για την καταχώρισή τους στο ΟΠΣ. Συ¬ 
νεργάζεται με τη διαχειριστική αρχή του ΚΠΣ και την Αρχή 
Πληρωμής για το περιεχόμενο των στοιχείων που οι τελι¬ 
κοί δικαιούχοι υποβάλλουν στα μηνιαία και τριμηνιαία 
δελτία παρακολούθησης. 

στ) Παρακολουθεί τους τελικούς δικαιούχους σχετικά με 
τηντήρηση των υποχρεώσεων που έχουν αναλάβει, καθώς 
καιτηνπορείατωνπράξεωνπου εκτελούν, ιδίως όσον αφο¬ 
ρά το φυσικό, τεχνικό και οικονομικό αντικείμενο, το χρο¬ 
νοδιάγραμμα και τις προοπτικές του, καθώς και τις υπο¬ 
χρεώσεις για τη δημοσιότητα, τηντήρηση χωριστής λογι¬ 
στικής μερίδας για το έργο και την τήρηση των πολιτικών. 

2. Παρακολουθεί την πορεία εφαρμογής των μέτρων 
και τις προοπτικές τους και επεξεργάζεται προτάσεις 


βελτίωσης. 

3. Μεριμνά για την παροχή στοιχείων προόδου εκτέλε¬ 
σης των πράξεων στις αρμόδιες για την χρηματοδότηση 
δημόσιες υπηρεσίες. 

4. Για τα έργα που η εκτέλεσή τους διέπεται από το Ν. 
1418/84, εξετάζει και προτείνει την προέγκριση των σταδίων 
εξέλιξής τους που αναφέρονται στην απόφαση ένταξης. 

5. Προτείνει μέτρα υποστήριξης των τελικών δικαιούχων 
προκειμένου να ανταποκριθούν στις υποχρεώσεις τους. 

Γ. Μονάδα Γ Ελέγχου 

1. Μεριμνά για την πραγματοποίηση των ελέγχων που 
προβλέπονται στο άρθρο 6του Ν. 2860/2000 και ειδικότερα: 

α) Ελέγχει την τήρηση της ισχύουσας νομοθεσίας κατά 
το στάδιο προετοιμασίας εκτέλεσης της πράξης, κατά την 
υποβολή της πρότασης ένταξης του έργου ή και μετά την 
ένταξή της στο επιχειρησιακό πρόγραμμα. Ειδικά για τα έρ¬ 
γα που η εκτέλεσή τους διέπεται από το Ν. 1418/84, ελέγ¬ 
χει προληπτικά την τήρηση της νομιμότητας στα οριζόμε¬ 
να στάδια εξέλιξκης της πράξης στην απόφαση ένταξης. 

β) Κατά τη διάρκεια εκτέλεσης των πράξεων ελέγχει την 
νομιμότητα και κανονικότητα των δαπανών, την αξιοπι¬ 
στία των πληροφοριών και οικονομικών στοιχείων που δη¬ 
λώνονται από τον τελικό δικαιούχο στα πλαίσια των μηνι¬ 
αίων και τριμηνιαίων δελτίων παρακολούθιησης, την τή¬ 
ρηση των δεσμεύσεων που έχει αναλάβει ο τελικός 
δικαιούχος κατά την ένταξη του έργου στο επιχειρησιακό 
πρόγραμμα και την τήρηση των κανόνων δημοσιότητας 
σύμφωνα με τους ισχύοντες κανόνες και διατάξεις. 

γ) Πραγματοποιεί ελέγχους στις πράξεις μετά τη γνω¬ 
στοποίηση ολοκλήρωσης από τοντελικό δικαιούχο και εκ¬ 
δίδει την βεβαίωση τήρησης των υποχρεώσεων του τελι¬ 
κού δικαιούχου. 

2. Αξιολογεί τα αποτελέσματα των ελέγχων και εισηγεί- 
ται, τη λήψη των απαραίτητων μέτρων για βελτίωση του 
συστήματος διαχείρισης και ελέγχου, καθώς και μέτρα 
για την υποστήριξη των τελικών δικαιούχων προκειμένου 
να ανταποκρίνονται στις υποχρεώσεις τους. 

3. Ελέγχει τις λειτουργίες της ειδικής υπηρεσίας σε 
σχέση με θέματα που θέτους η Αρχή Πληρωμής, η Επι¬ 
τροπή Δημοσιονομικού Ελέγχου και τα ελεγκτικά όργανα 
της Ευρωπαϊκής Ένωσης. 

4. Στις περιπτώσεις που υπάρχουν βάσιμες ενδείξεις για 
την ύπαρξη παρατυπιών μεριμνά για την άμεση συγκρότη¬ 
ση ελεγκτικού οργάνου, τη διενέργεια του ελέγχου, την έκ¬ 
δοση του σχετικού πορίσματος και την ολοκλήρωση της 
διαδικασίας μέχρι το οριστικό κλείσιμο του θέματος. 

5. Συντάσσει εκθέσεις ελέγχου και μεριμνά για την κα¬ 
ταχώριση των πορισμάτων ελέγχων στο ΟΠΣ και την κοι¬ 
νοποίησή τους στην Αρχή Πληρωμής την Επιτροπή Δημο¬ 
σιονομικού Ελέγχου και τον τελικό Δικαιούχο. 

Δ. Μονάδα Δ' Οργάνωσης - Υποστήριξης 

1. Μεριμνά για την κατάρτιση του προγράμματος ενερ¬ 
γειών τεχνικής βοήθειας - στήριξης σε συνεργασία με τις 
άλλες μονάδες και υποστηρίζει το έργο τους στην εκτέ¬ 
λεση των ενεργειών αυτών μετά την έγκρισή τους. Τηρεί 
τα οικονομικά και τεχνικά στοιχεία των ενεργειών αυτών. 

2. Οργανώνει και λειτουργεί γραφείο ΟΠΣ το οποίο σε 
συνεργασία με την αντίστοιχη μονάδα της διαχειριστικής 
αρχής του ΚΠΣ έχει την ευθύνη για την ορθή και απρό¬ 
σκοπτη λειτουργία του ΟΠΣ στην Ειδική Υπηρεσία και πα¬ 
ρέχει υποστήριξη προς τους χρήστες για την ορθή χρήση 
και λειτουργία του. Επίσης παρέχει τεχνική υποστήριξη 
για τη λειτουργία του εξοπλισμού και του λογισμικού κα- 

θώς και υποστήριξη στο προσωπικό της Ειδικής Υπηρε¬ 
σίας (εκπαίδευση κ.λ.π.). 

Επίσης οργανώνει και λειτουργεί γραφείο πληροφο¬ 
ριών για την παροχή άμεσης ενημέρωσης και κατευθύν¬ 
σεων στους ενδιαφερομένους για θέματα του επιχειρη¬ 
σιακού προγράμματος. 

3. Οργανώνει και τηρεί βιβλιοθήκη εργαλείων, μελετών, 
στοιχείων και απαραίτητων βοηθημάτων για τις ανάγκες 
της Υπηρεσίας. 

4. Χειρίζεται τα θέματα προσωπικού και ειδικότετρα τα 
διοικητικά, οικονομικά και τα θέματα οργάνωσης και εκ¬ 
παίδευσης. 

5. Μεριμνά για την οργάνωση των συνεδριάσεων της 
Επιτροπής Παρακολούθησης. 

6. Τηρεί το πρωτόκολλο και το αρχείο της Υπηρεσίας, 
έχει την ευθύνη διακίνησης των εγγράφων, και την εν γέ- 
νει γραμματειακή υποστήριξη των μονάδων και του προ¬ 
σωπικού της. 

Άρθρο 4 

Προσωπικό της Υπηρεσίας Διαχείρισης Επιχειρησια¬ 
κού Προγράμματος «Αλιεία» 

1. Η στελέχωση της Υπηρεσίας Διαχείρισης Επιχειρη¬ 
σιακού Προγράμματος «Αλιεία» γίνεται με προσωπικό 
αποκλειστικής και πλήρους απασχόλησης, σύμφωνα με 
το άρθρο 7 παρ. 2 του Ν. 2860/2000. 

2. Το προσωπικό της Υπηρεσίας Διαχείρισης Επιχειρη¬ 
σιακού Προγράμματος «Αλιεία» ανέρχεται σε 20 άτομα εκ 
των οποίων δύο (2) τουλάχιστον στο Γραφείο ΟΠΣ, τα 
οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 13 άτομα 
Β. Κατηγορία Τεχνολογικής Εκπαίδευσης, 2 άτομα 
Γ. Κατηγορία Δευτεροβάθμιας Εκπαίδευσης, 4 άτομα 
Δ. Κατηγορία Υποχρεωτικής Εκπαίδευσης, 1 άτομο 

Άρθρο 5 

Ορισμός προϊσταμένου της Ειδικής Υπηρεσίας Διαχείρι¬ 
σης Επιχειρησιακού Προγράμματος «Αλιεία», ασκού- 
ντων καθήκοντα προϊσταμένου στις μονάδες της και 
αναπλήρωση προϊσταμένου της 

1. Ο Προϊστάμενος της Ειδικής Υπηρεσίας ορίζεται 
σύμφωνα με το άρθρο 7 του Ν. 2860/2000. 

2. Καθήκοντα προϊσταμένων των επί μέρους μονάδων 
της Υπηρεσίας Διαχείρισης Επιχειρησιακού Προγράμμα¬ 
τος «Αλιεία» ασκούν υπάλληλοίτης, οι οποίοι ορίζονται με 
απόφαση του Γενικού Γραμματέα Ζωικής και Αλιευτικής 
Παραγωγής, Κτηνιατρικής, Γεωργικών Εφαρμογών & 
Έρευνας, μετά από πρόταση του Προϊσταμένου της Ειδι¬ 
κής Υπηρεσίας. Απόντος ή κωλυομένου του Προϊσταμέ¬ 
νου της Υπηρεσίας Διαχείρισης Επιχειρησιακού Προ¬ 
γράμματος «Αλιεία», αναπληρώνεται από υπάλληλο που 
υπάγεται στις διατάξεις του Ν. 2683/1999 και ο οποίος 
ασκεί καθήκοντα προϊσταμένου μονάδος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ- 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΓΕΩΡΓΙΑΣ 

ΓΕΩΡΓΙΟΣ ΑΝΩΜΕΡΙΤΗΣ 


Αριθμ. 171566 (7) 

Πλήρωση θέσεως Υποδιευθυντή Σπουδών στην Εθνική 
Σχολή Δικαστών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξειςτου άρθρου 1 παρ. 8γτου Ν. 2236/1994 
όπως έχει τροποποιηθεί με το άρθρο 23 παρ. 5 του Ν. 
2331/1995/ 

2) Την υπ’ αριθμ. 5/2000 απόφαση του Ανωτάτου Δικα¬ 
στικού Συμβουλίου του Ελεγκτικού Συνεδρίου, αποφασί¬ 
ζουμε: 

Τοποθετούμε Υποδιευθυντή Σπουδών στην Εθνική Σχο¬ 
λή Δικαστών, τον Νικόλαο Αγγελάρα, Σύμβουλο του Ελε¬ 
γκτικού Συνεδρίου, με θητεία τεσσάρων (4) ετών και μερι¬ 
κή απασχόληση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2000 

Ο ΥΠΟΥΡΓΟΣ 

ΜΙΧΑΛΗΣ ΣΤΑΘΟΠΟΥΛΟΣ 
-♦- 

Αριθμ. 33971 (8) 

Ένταξη ομογενών και αλλοδαπών στα σωματεία της Ελ¬ 
ληνικής Ομοσπονδίας Άρσης Βαρών και συμμετοχή 
τους στα Ελληνικά Πρωταθλήματα και στους αγώνες 
κυπέλλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γ.Γ.Α, 
και των αρμοδιοτήτων αυτής». 

β. Του Ν. 1558/17.7.1985 (ΦΕΚ 137/Α/17.7.1985) «Κυ¬ 
βέρνηση και Κυβερνητικά Όργανα», όπως τροποποιήθη¬ 
κε και ισχύει. 

γ. Της παραγράφου 7 του άρθρου 33 του Ν. 2725/1999 
«Ερασιτεχνικός και επαγγελματικός αθλητισμός και άλ¬ 
λες διατάξεις». 

2. Την υπ’ αριθ. ΥΠΠΟ/ΔΙΌΙΚ/Α1/20261/20.4.2000 (ΦΕΚ 
571/21.4.2000) κοινή απόφαση των Πρωθυπουργού και 
Υπουργού Πολιτισμού «Περί ανάθεσης αρμοδιοτήτων 
στον Υφυπουργό Πολιτισμού». 

3. Το υπ’ αριθ. 974/1.11.2000 έγγραφο της Ελληνικής 
Ομοσπονδίας Άρσης Βαρών. 

4. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Όροι και προϋποθέσεις εγγραφής και μεταγραφής 
αθλητών με αλλοδαπή υπηκοότητα. 

1. Οι όροι, οι προϋποθέσεις και η διαδικασία εγγρα¬ 
φής και μεταγραφής των αθλητών με αλλοδαπή υπηκο¬ 
ότητα (ομογενών, Κυπρίων και άλλων αλλοδαπών) σε 
αθλητικό σωματείο - μέλοςτης Ελληνικής Ομοσπονδίας 
Άρσης Βαρών (Ε.Ο.Α.Β.), καθώς και το χρονικό διάστη¬ 
μα υποβολής των σχετικών αιτήσεων εγγραφής μετα¬ 
γραφής περιέχονται στον Κανονισμό εγγραφών - μετα¬ 
γραφών της Ε.Ο.Α.Β., η νομιμότητα του οποίου έχει 

εγκριθεί με την αριθ. 26676/10.10.2000 από τον αρμό¬ 
διο για τον αθλητισμό Υπουργό. 

Άρθρο 2 

Συμμετοχή ομογενών αθλητών, αθλητών Κυπριακής 
υπηκοότητας και αθλητών με άλλη αλλοδαπή 
υπηκοότητα στους αγώνες. 

1. Στα Πανελλήνια Πρωταθλήματα Άρσης Βαρών επι¬ 
τρέπεται να συμμετέχουν ομογενείς και Κύπριοι αθλη¬ 
τές που ανήκουν σε σωματεία της Ε.Ο.Α.Β., λόγω αρχι¬ 
κής εγγραφής ή μεταγραφής τους σε αυτά. Κάθε σωμα¬ 
τείο έχει δικαίωμα να χρησιμοποιεί στους πιο πάνω 
αγώνες μέχρι δύο (2) ομογενείς και μέχρι δύο (2) Κύπρι¬ 
ους αθλητές. 

2. Με την επιφύλαξη των διατάξεων των παρ. 1,3 και 4 
του παρόντος άρθρου, τα σωματεία - μέλη της Ε.Ο.Α.Β. 
δεν επιτρέπονται να χρησιμοποιούν στα Πανελλήνια 
Πρωταθλήματα αθλητές με άλλη υπηκοότητα (αλλοδα¬ 
πούς αθλητές). 

3. Επιτρέπεται, κατ’ εξαίρεση, η εγγραφή στη δύναμη 
ελληνικών αθλητικών σωματείων που καλλιεργούν το 
άθλημα της άρσης βαρών και η συμμετοχή τους στους 
πάσης φύσεως και πρωταθλήματα αθλητών αλλοδαπής 
υπηκοότητας, εφόσον έχουν γεννηθεί στην Ελλάδα και 
διαμένουν έκτοτε μόνιμα σε αυτή, καθώς επίσης και αλ¬ 
λοδαπών που δεν έχουν υπερβεί το δέκατο πέμπτο (15) 
έτος της ηλικίας τους και έχουν συνεχή μόνιμη εγκατά¬ 
σταση στην Ελλάδα τρία (3) τουλάχιστον χρόνια πριν από 
την υποβολή της αίτησης εγγραφής τους. 

4. Υπήκοοι Κρατών - Μελών της Ευρωπαϊκής Ένωσης 
(Ε.Ε.) οι οποίοι διαμένουν νόμιμα στην Ελλάδα (εργαζό¬ 
μενοι, φοιτητές κ.λ.π.) δύνανται οι ίδιοι καιτα μέλη των οι¬ 
κογενειών τους να εγγράφονται στη δύναμη των ελληνι¬ 
κών αθλητικών σωματείων που καλλιεργούν το άθλημα 
της άρσης βαρών και να συμμετέχουν στους πάσης φύ¬ 
σεως αγώνες και Πρωταθλήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 20 Δεκεμβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


Αριθμ. 29794 (9) 

Μερική ανάκληση της 1148/23.1.2000 απόφασης 
Υφυπουργού Πολιτισμού 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Α. Του Α.Ν. 397/68 «Περί επανασυστάσεως της ΓΓΑ και 
των αρμοδιοτήτων αυτής» 

Β.Του Ν. 1558/85 «Κυβέρνηση καιΚυβερνητικά'Οργανα». 

Γ. Του άρθρου 102 του Ν. 2725/99 (ΦΕΚ 121 Α') και τις 
εις εφαρμογή αυτού εκδοθείσες υπ’ αριθ. α) 
8511/20.3.2000 απόφ. του Υπουργού Πολιτισμού «Διαδι¬ 
κασία εκκαθάρισης και απόδοσης από τον ΟΠΑΠ ποσο¬ 
στού 8% (ΕΣΑΠΕ-ΠΑΕ) και β) 7207/9.3.2000 απόφ. «επα¬ 
ναπροσδιορισμός κατανομής 8% στον ΕΣΑΠΕ και στις 
ΠΑΕ». 

2. Την αριθ. ΥΠΠΟ ΔΙΟΙΚ/Α 1/20261/20.4.00 (ΦΕΚ 
571/21.4.2000) απόφαση των Πρωθυπουργού και Υπουρ¬ 
γού Πολιτισμού «Ανάθεση αρμοδιοτήτων στον Υφυπουρ¬ 
γό Πολιτισμού Γεώργιο Φλωρίδη». 

3. Την αριθ. 1148/23.1.2000 απόφαση του Υφυπουργού 
Πολιτισμού «Προσωρινή διακοπή επιχορήγησης σε ΠΑΕ». 

4. Το γεγονός, ότι το Υπουργείο Ανάπτυξης με το αριθ. 
Κ2 14121/8.11.2000 έγγραφό του γνωστοποιεί στη ΓΓΑ 
την υποβολή εκ μέρους της ΠΑΕ «ΙΑΛΥΣΟΣ» ΡΟΔΟΥ, των 
οικονομικών καταστάσεων χρήσης 1998-1999 την 
29.2.2000 και τη δημοσίευση του ισολογισμού στον ημε¬ 
ρήσιο τύπο της 7 και 8.2.2000, αποφασίζουμε: 

Ανακαλούμε την αριθ. 1148/23.1.2000 Υπουργική Από¬ 
φαση σε ότι αφορά την ΠΑΕ «ΙΑΛΥΣΟΣ» Ρόδου και ορί¬ 
ζουμε την καταβολή της επιχορήγησης από 29.2.2000. 

Κατά τα λοιπά εξακολουθεί να ισχύει η υπ’ αριθ. 
1148/23.1.00 Υπουργική Απόφαση. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στο φύλλο της Εφη¬ 
μερίδας της Κυβερνήσεως. 

Αθήνα 21 Δεκεμβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




